**Dansul stropilor de ploaie.**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dansul stropilor de ploaie.

Din visul unui strop de apă şi-o rază blândă de lumină,

s-a născut, gata să-nceapă să danseze-o balerină.

Stropii cad fenomenal! Sunete din picuri calzi,

sar-tresar pe pat de apă, în cădere strălucind

iar din ei, tot firul apei se prăvale rătăcind

şi se-adună-n val de voaluri, peste picurii nomazi.

Sunt născuţi doar din lumină,

fine valuri de visare,

jucăuși plutesc în aer şi în razele de soare,

că în dansul lor cuminte-au întrupat o balerină.

Balerina se rotește-n picătura ei de apă,

strălucesc feeric stropii în aleea de lumină,

firul apei se prelinge pe făptura ei divină,

ca o lacrimă de dor, de sub obosita pleoapă!

Dansul este o clipită, viața-i, doar străfulgerare,

stropi de apă cristalină trec prin razele de soare,

dar nu e muzică mai lină, nici dans mai provocator,

decât cel de balerină din stropii în căderea lor!